Document ID: 32006D0540

KOMISJONI OTSUS,
11. aprill 2006,
oluliseks kasutuseks lubatud kontrollitavate ainete koguste jaotamise kohta ühenduses 2006. aastal vastavalt Euroopa Parlamendi ja nõukogu määrusele (EÜ) nr 2037/2000
(teatavaks tehtud numbri K(2006) 1483 all)
(Ainult eesti-, hispaania-, hollandi-, inglis-, itaalia-, prantsus-, rootsi-, saksa-, sloveeni-, soome- ja taanikeelne tekst on autentsed)
(EMPs kohaldatav tekst)
(2006/540/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 29. juuni 2000. aasta määrust (EÜ) nr 2037/2000 osoonikihti kahandavate ainete kohta, (1) eriti selle artikli 3 lõiget 1,
ning arvestades järgmist:
(1)
Komisjon on juba järk-järgult lõpetanud klorofluorosüsinike, muude täielikult halogeenitud klorofluorosüsinike, haloonide, süsiniktetrakloriidi, 1,1,1-trikloroetaani, bromofluorosüsivesinike ja bromoklorometaani tootmise ja tarbimise.
(2)
Komisjon peab igal aastal kindlaks määrama kõnealuste kontrollitavate ainete olulise kasutuse, kasutada lubatud kogused ja äriühingud, kellel on õigus neid kasutada.
(3)
Osoonikihti kahandavaid aineid käsitleva Montreali protokolli (edaspidi “Montreali protokoll”) osaliste otsusega IV/25 kehtestatakse kriteeriumid, mida komisjon kasutab olulise kasutuse kindlaksmääramiseks, ning lubatakse igal osalisel toota ja tarbida kontrollitavaid aineid oluliseks kasutuseks vajalikus koguses.
(4)
Montreali protokolli osaliste otsusega XV/8 lubatakse selline tootmine ja tarbimine, mis on vajalik Montreali protokolli A, B ja C lisades (II ja III rühma ained) loetletud kontrollitavate ainete oluliseks laboratoorseks ja analüütiliseks kasutuseks, mis on esitatud osaliste seitsmenda kohtumise aruande IV lisas, kui Montreali protokolli osaliste kuuenda kohtumise aruande II lisas ning osaliste otsustes VII/11, XI/15 ja XV/5 sätestatud tingimustest ei tulene teisiti. Montreali protokolli osaliste otsusega XVII/10 on lubatud toota ja tarbida Montreali protokolli E lisas loetletud kontrollitavat ainet, et vastata metüülbromiidi laboratoorse ja analüütilise kasutuse vajadustele.
(5)
Vastavalt Montreali protokolli osaliste otsuse XII/2 punktile 3 klorofluorosüsiniku-vabadele dosaatorinhalaatoritele ülemineku soodustamise meetmete kohta on kõik liikmesriigid teavitanud (2) ÜRO Keskkonnaprogrammi, et klorofluorosüsinikud (CFCs) ei ole enam olulised selliste salbutamooli sisaldavate CFC-dosaatorinhalaatorite valmistamisel, mis on ette nähtud turustamiseks Euroopa Ühenduses.
Austria, Belgia, Eesti, Kreeka, Leedu, Läti, Madalmaad, Norra, Portugal, Saksamaa, Slovaki Vabariik, Sloveenia, Taani, Tšehhi Vabariik ja Ungari on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad lühitoimeliste beeta-agonist-bronhilõõgastite ravimirühma kuuluvaid toimeaineid, täpsemalt terbutaliini, (3) fenoterooli, ortsiprenaliini, reproterooli, karbuterooli, heksoprenaliini, pirbuterooli, klenbuterooli, bitolterooli ja prokaterooli.
Belgia, Eesti, Läti, Madalmaad, Rootsi, Saksamaa, Slovaki Vabariik, Sloveenia, Tšehhi Vabariik ja Ungari on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad inhaleeritavate steroidide ravimirühma kuuluvaid toimeaineid, täpsemalt beklometasooni, deksametasooni, flunisoliidi, flutikasooni, budesoniidi (4) ja triamsinolooni.
Hispaania (beklometasoon, flutikasoon), Iirimaa (beklometasoon, flutikasoon), Itaalia (beklometasoon, flutikasoon, budesoniid), Malta (flutikasoon, budesoniid), Portugal (flutikasoon, budesoniid), Prantsusmaa (beklometasoon, flutikasoon), Sloveenia (beklometsaoon, flutikasoon, budesoniid), Soome (beklometasoon, flutikasoon), Taani (beklometasoon, flutikasoon) ja Ühendkuningriik (flutikaoon) on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad inhaleeritavate steroidide ravimirühma kuuluvaid, iga liikmesriigi kohta sulgudes esitatud toimeaineid.
Belgia, Eesti, Kreeka, Läti, Madalmaad, Prantsusmaa, Saksamaa, Slovaki Vabariik, Sloveenia, Soome, Taani ja Tšehhi Vabariik on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad mittesteroidsete põletikuvastaste ainete ravimirühma kuuluvaid toimeaineid, täpsemalt kromoglütsiinhapet ja nedokromiili.
Portugal on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad toimeainena kromoglütsiinhapet. Hispaania on teavitanud ÜRO Keskkonnaprogrammi, et klorofluorosüsinike (CFCs) kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad toimeainena nedokromiili.
Belgia, Eesti, Hispaania, Iirimaa, Kreeka, Küpros, Läti, Madalmaad, Malta, Rootsi, Saksamaa, Slovaki Vabariik, Soome, Tšehhi Vabariik, Taani, Ungari ja Ühendkuningriik on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad antikoliinergiliste bronhilõõgastite ravimirühma kuuluvaid toimeaineid, täpsemalt ipatroopiumbromiidi ja oksitroopiumbromiidi.
Portugal on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad toimeainena ipatroopiumbromiidi.
Saksamaa on teavitanud eavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad pikaitoimeliste beeta-agonist-bronhilõõgastite ravimirühma kuuluvaid toimeaineid, täpsemalt formoterooli ja salmeterooli.
Itaalia on teavitanud ÜRO Keskkonnaprogrammi, et klorofluorosüsinike (CFCs) kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad toimeainena formoterooli.
Madalmaad ja Saksamaa on teavitanud ÜRO Keskkonnaprogrammi, et klorofluorosüsinike kasutamist ei peeta enam oluliseks selliste Euroopa Ühenduses turustamiseks ettenähtud dosaatorinhalaatorite valmistamisel, mis sisaldavad toimeainete kombinatsioone.
Määruse (EÜ) nr 2037/2000 artikli 4 lõike 4 punkti i alapunktiga b keelatakse klorofluorosüsinike kasutamine ja turuleviimine, kui neid ei peeta oluliseks kõnealuse määruse artikli 3 lõikega 1 kindlaksmääratud tingimustel. Seepärast on kõnealused otsused, mille kohaselt klorofluorosüsinike kasutamine ei ole vältimatu, vähendanud nõudlust Euroopa Ühenduses turustavates dosaatorinhalaatorites kasutatavate klorofluorosüsinike järele. Lisaks keelatakse määruse (EÜ) nr 2037/2000 artikli 4 lõikega 6 CFC-dosaatorinhalaatorite importimine ja turuleviimine, kui kõnesolevates toodetes sisalduvaid klorofluorosüsinikke ei peeta oluliseks artikli 3 lõikega 1 kindlaksmääratud tingimustel.
(6)
Komisjon avaldas 8. juulil 2005. aastal teatise (5) neile ühenduse 25 liikmesriigi äriühingutele, kes taotlevad komisjonilt luba kasutada kontrollitavaid aineid oluliseks kasutuseks ühenduses 2006. aastal, ja on saanud deklaratsioonid kontrollitavate ainete kavandatava olulise kasutuse kohta 2006. aastal.
(7)
Selle tagamiseks, et asjast huvitatud äriühingutel ja ettevõtjatel oleks edaspidigi võimalik kasutada litsentsimissüsteemi, on asjakohane kohaldada käesolevat otsust alates 1. jaanuarist 2006.
(8)
Käesolevas otsuses sätestatud meetmed on kooskõlas määruse (EÜ) nr 2037/2000 artikli 18 lõike 1 kohaselt asutatud korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Määrusele (EÜ) nr 2037/2000 vastavate I rühma (klorofluorosüsinikud 11, 12, 113, 114 ja 115) kontrollitavate ainete kogus, mida võib 2006. aastal kasutada ühenduses olulisel meditsiinilisel otstarbel, on 539 000,00 ODP (6)-kilogrammi.
2. Määrusele (EÜ) nr 2037/2000 vastavate I rühma (klorofluorosüsinikud 11, 12, 113, 114 ja 115) ning II rühma (teised täielikult halogeenitud klorofluorosüsinikud) kontrollitavate ainete kogus, mida võib 2006. aastal ühenduses kasutada olulisel laboratoorsel otstarbel, on 256 761,86 ODP-kilogrammi.
3. Määrusele (EÜ) nr 2037/2000 vastavate III rühma (haloonid) kontrollitavate ainete kogus, mida võib 2006. aastal kasutada ühenduses olulisel laboratoorsel otstarbel, on 482,70 ODP-kilogrammi.
4. Määrusele (EÜ) nr 2037/2000 vastavate IV rühma (süsiniktetrakloriid) kontrollitavate ainete kogus, mida võib 2006. aastal kasutada ühenduses olulisel laboratoorsel otstarbel, on 149 641,536 ODP-kilogrammi.
5. Määrusele (EÜ) nr 2037/2000 vastavate V rühma (1,1,1-trikloroetaan) kontrollitavate ainete kogus, mida võib 2006. aastal kasutada Euroopa Liidus olulisel laboratoorsel otstarbel, on 754,00 ODP-kilogrammi.
6. Määrusele (EÜ) nr 2037/2000 vastavate VI rühma (metüülbromiid) kontrollitavate ainete kogus, mida võib 2006. aastal kasutada ühenduses laboratoorsel ja analüütilisel otstarbel, on 300,00 ODP-kilogrammi.
7. Määrusele (EÜ) nr 2037/2000 vastavate VII rühma (bromofluorosüsivesinikud) kontrollitavate ainete kogus, mida võib 2006. aastal kasutada ühenduses olulisel laboratoorsel otstarbel, on 4,49 ODP-kilogrammi.
8. Määrusele (EÜ) nr 2037/2000 vastavate IX rühma (bromoklorometaan) kontrollitavate ainete kogus, mida võib 2006. aastal kasutada ühenduses olulisel laboratoorsel otstarbel, on 13,308 ODP-kilogrammi.
Artikkel 2
I lisas loetletud klorofluorosüsinik-dosaatorinhalaatoreid ei viida enam turgudele, kus pädev asutus on otsustatud, et nende toodete kasutamine ei ole kõnealustel turgudel vältimatu.
Artikkel 3
Ajavahemikul 1. jaanuarist kuni 31. detsembrini 2006 kohaldatakse järgmisi eeskirju:
1.
klorofluorosüsinike 11, 12, 113, 114 ja 115 olulise meditsiinilise kasutuse kvoodid jaotatakse II lisas märgitud äriühingutele;
2.
klorofluorosüsinike 11, 12, 113, 114 ja 115 ning muude täielikult halogeenitud klorofluorosüsinike olulise laboratoorse kasutuse kvoodid jaotatakse III lisas märgitud äriühingutele;
3.
haloonide olulise laboratoorse kasutuse kvoodid jaotatakse IV lisas märgitud äriühingutele;
4.
süsiniktetrakloriidi olulise laboratoorse kasutuse kvoodid jaotatakse V lisas märgitud äriühingutele;
5.
1,1,1-trikloroetaani olulise laboratoorse kasutuse kvoodid jaotatakse VI lisas märgitud äriühingutele;
6.
metüülbromiidi kriitilise laboratoorse ja analüütilise kasutuse kvoodid jaotatakse VII lisas märgitud äriühingutele;
7.
bromofluorosüsivesinike olulise laboratoorse kasutuse kvoodid jaotatakse VIII lisas märgitud äriühingutele;
8.
bromoklorometaani olulise laboratoorse kasutuse kvoodid jaotatakse IX lisas märgitud äriühingutele;
9.
klorofluorosüsinike 11, 12, 113, 114 ja 115, muude täielikult halogeenitud klorofluorosüsinike, süsiniktetrakloriidi, 1,1,1-trikloroetaani, bromofluorosüsivesinike ja bromoklorometaani olulise kasutuse kvoodid jaotatakse vastavalt X lisale.
Artikkel 4
Käesolevat otsust kohaldatakse alates 1. jaanuarist 2006 ja see kehtib kuni 31. detsembrini 2006.
Artikkel 5
Käesolev otsus on adresseeritud järgmistele ettevõtetele:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Bespak PLC
North Lynn Industrial Estate
King's Lynn
PE30 2JJ - Norfolk
United Kingdom
Boehringer Ingelheim GmbH
Binger Straße 173
D-55216 Ingelheim am Rhein
Boehringer Ingelheim (Prantsusmaa) nimel
Chiesi Farmaceutici SpA
Via Palermo, 26/A
I-43100 Parma
IVAX Ltd
Unit 301 Industrial Park
Waterford
Ireland
Laboratorio Aldo Union SA
Baronesa de Maldá, 73
Espluges de Llobregat
E-08950 Barcelona
SICOR SpA
Via Terrazzano, 77
I-20017 Rho (MI)
Valeas SpA Pharmaceuticals
Via Vallisneri, 10
I-20133 Milano
Valvole Aerosol Research Italiana (VARI)
Spa - LINDAL Group Italia
Via del Pino, 10
I-23854 Olginate (LC)
Acros Organics bvba
Janssen Pharmaceuticalaan 3o
B-2440 Geel
Airbus France
route de Bayonne 316
F-31300 Toulouse
Biosolove B.V.
Waalreseweg 17
5554 HA Valkenswaard
Nederland
Bie & Berntsen
Sandbækvej 7
DK-2610 Roedovre
Carlo Erba Reactifs-SDS
Z.I. de Valdonne, BP 4
F-13124 Peypin
CNRS - Groupe de Physique des Solides
Université Paris, 7 Denis Diderot & Paris
6 Pierre et Marie Curie
F-75251 Paris Cedex 5
Health Protection Inspectorate-Laboratories
Paldiski mnt 81
EE-10617 Tallinn
Honeywell Fluorine Products Europe
Kempenweg 90
P.O. Box 264
6000 AG Weert
Nederland
Honeywell Specialty Chemicals
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut Scientifique de Service Public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KgaA
Frankfurter Straße 250
D-64271 Darmstadt
Mikro+Polo d.o.o.
Lackova 78
SLO-2000 Maribor
Ministry of Defense
Directorate Material RNL Navy
PO Box 2070
2500 ES The Hague
Nederland
Panreac Química SA
Riera de Sant Cugat 1
E-08110 Montcada I Reixac (Barcelona)
Sanolabor d.d.
Leskovškova 4
SLO-1000 Ljubljana
Sigma Aldrich Logistik GmbH
Riedstraße 2
D-89555 Steinheim
Sigma Aldrich Chimie SARL
80, rue de Luzais
L'isle-d'abeau Chesnes
F-38297 Saint-Quentin-Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Straße 40
Postfach 100262
D-30918 Seelze
Sigma Aldrich Chemie GmbH
Riedstraße 2
D-89555 Steinheim
Tazzetti Fluids S.r.l.
Corso Europa, 600/a
I-10088 Volpiano (TO)
University of Technology Vienna
Institut of Industrial Electronics&Material Science
Gusshausstraße 27-29
A-1040 Wien
VWR I.S.A.S.
201, rue Carnot
F-94126 Fontenay-sous-Bois
YA-Kemia Oy - Sigma Aldrich Finland
Teerisuonkuja 4
FI-00700 Helsinki
Brüssel, 11. aprill 2006

Labels: 0
1
20